བམ་པོ་གཉིས་པ་ནི་སྒྲུང་ནང་གི་འབོད་པའི་ཐ་སྙད་དང་པོ་རུ་གྱུར་ཡོད་པའི་རྩོམ་པ་པོ་རང་ཉིད་ཀྱི་སྤྲས་གཟུགས་ཏེ་ལྕོང་མོའི་སྐོར་མང་པོ་བཀོད་ཡོད་པ། ལྕོང་མོ་དང་ཝང་རན་མའེ་གཉིས་ཁྱིམ་བཟའ་ཚང་དུ་གྱུར་བའི་བྱུང་བ་གཙོ་བོར་བཀོད་དེ་ཡོན་འགྲམ་པ་ས་དཔྱད་སོགས་ལ་མཁས་པའི་རྩིས་པར་གྱུར་བ་དང་ལྐོག་ཏུ་ཝང་རན་མའེ་ཡི་ཨ་ལོང་བཏོན་པས་ཕྲུ་གུ་གཉིས་པ་འཁོར་བར་ལྕོང་མོས་རང་གི་མདུན་ལམ་ལ་བར་ཆད་མི་འབྱུང་བའི་ཆེད་དུ་ཝང་རན་མའེ་ལ་མངལ་འབྱིན་དགོས་ཚུལ་བརྗོད་པར། ཝང་རན་མའེ་སྒྱུག་པོ་ཚང་དུ་ཡིབ་པ་དང་། ཨ་ནེས་ཝང་རན་མའེ་འགུག་པའི་ཐབས་སུ་སྒྱུག་པོ་ཚང་གི་ཁྱིམ་མཚེས་ཤའོ་ཡས་མཆུ་ཚང་གི་ཚེས་སེར་སྡོང་རྒན་འཕྲེད་བཀག་བཏང་སྟེ་ཁྱིམ་མཚེས་ཚང་མ་གཏོར་རྒྱུ་བྱས་པར་ཝང་རན་མའེ་བྱ་ཐབས་ཟད་པའི་ངང་མངལ་འབྱིན་རྒྱུར་འཐད་པ་བྱུང་ནའང་། མངལ་འབྱིན་གཤགས་བཅོས་བྱེད་སྐབས་ཚེ་སྲོག་ཤོར་བའི་ཚུལ་བརྗོད་ཡོད། སྒྲུང་འདིའི་ནང་བྱེ་བྲག་ཏུ་ཀྲང་ཁུ་ཚུར་ཚང་གི་ཆགས་འཇིག་དང་ཝང་མཆིན་པས་སེང་ཕྲུག་ལ་རྣམ་དག་གི་བརྩེ་བ་བཅངས་ཚུལ་སྐོར་བཀོད་ཡོད་པ་དེ་ཙམ་ལས་སྒྲུང་གི་སྐུད་སྣེ་གཙོ་བོ་ལྕོང་མོ་དང་ཝང་རན་མའེ་གཉིས་ཀྱི་དགའ་སྐྱོ་ཟུང་ལྡན་གྱི་དུས་ཐུང་གི་འཚོ་བའི་སྐོར་གཙོ་བོ་བཀོད་ཡོད།